b'\n_START_ARTICLE_\nValea lui Alb, Olt\n_START_SECTION_\nObiective turistice\n_START_PARAGRAPH_\nLocalitatea, ofer\xc4\x83 importante perspective turistice, \xc3\xaensa datorit\xc4\x83 migra\xc8\x9biei masive a locuitorilor c\xc4\x83tre Spania \xc8\x99i Italia, dar mai ales \xc3\xaen lipsa unei industrii \xc3\xaen zon\xc4\x83 care s\xc4\x83 atraga fonduri \xc8\x99i bunastarea localnicilor \xc8\x99i acest aspect a fost neglijat. Frumuse\xc8\x9bea satului rezid\xc4\x83 \xc3\xaen puritatea aerului a apei \xc8\x99i a peisajului. Din Valea lui Alb, se deschide o panoram\xc4\x83 uimitoare ce te lasa f\xc4\x83r\xc4\x83 suflare, c\xc4\x83tre lunca Oltului, c\xc4\x83tre ora\xc8\x99ul Dr\xc4\x83g\xc4\x83\xc8\x99ani, dar mai ales c\xc4\x83tre mun\xc8\x9bii F\xc4\x83g\xc4\x83ra\xc8\x99 \xc8\x99i Par\xc3\xa2ng ce par "c\xc4\x83-i atingi cu m\xc3\xa2na", dup\xc4\x83 cum spunea bunica!\n_START_SECTION_\nBiserica\n_START_PARAGRAPH_\nCel mai important obiectiv turistic al localit\xc4\x83\xc8\x9bii este Biserica parohial\xc4\x83 Valea lui Alb, care de\xc8\x99i nu este veche (construit\xc4\x83 \xc3\xaen anul 1906 pe ruinele unei vechi biserici de lemn ce se prapadise), prin grija preotului Sandu Grigorescu este deosebit de frumoas\xc4\x83 \xc8\x99i \xc3\xaengrijit\xc4\x83. Prin deosebita d\xc4\x83ruire a preotului Grigorescu, \xc3\xaencep\xc3\xa2nd cu 1960 biserica a fost permanent \xc3\xaembun\xc4\x83t\xc8\x9bit\xc4\x83: \xc3\xaenconjurat\xc4\x83 cu gard din zid, s-a construit un turn/clopotni\xc8\x9b\xc4\x83 cu ceas unic \xc3\xaen toat\xc4\x83 zona Olteniei (este iluminat pe timp de noapte, iar ora este dat\xc4\x83 \xc8\x99i sonor prin b\xc4\x83t\xc4\x83ile automate ale clopotului). Din Clopotni\xc8\x9ba bisericii sunt vizibile toate localit\xc4\x83\xc8\x9bile \xc3\xaenvecinate pe o raz\xc4\x83 de 30 km. \xc3\x8en incinta bisericii au fost planta\xc8\x9bi brazi, molizi, tui, pini si zada(conifer ce-\xc8\x99i pierde frunzele \xc3\xaen timpul iernii). Portalul de intrare \xc3\xaen curtea bisericii este \xc8\x99i el fascinant deoarece este pictat \xc8\x99i \xc3\xaenconjurat de alee de flori \xc8\x99i trandafiri parfuma\xc8\x9bi, iar noaptea iluminat printr-un sistem de l\xc4\x83mpi solare. Biserica posed\xc4\x83 \xc8\x99i un mic muzeu care poate fi vizitat la cerere._NEWLINE_Prognoza meteo in Valea lui Alb pe: _NEWLINE_Imagine satelit a localit\xc4\x83\xc8\x9bii pe:'